ddrg/super_eurlex huggingface dataset:
(98)

Tässä yhteydessä viitataan lähtö- ja saapumisaikoja koskevan asetuksen 10 artiklan 6 kohtaan. Kyseisen säännöksen mukaan siinä uusille tulokkaille koordinoidulla lentoasemalla annettu etusija ei kuitenkaan rajoita ”asetuksen (ETY) N:o 2408/92 8 artiklan 1 kohdan soveltamista”. Asetuksen (ETY) N:o 2408/92 8 artiklan 1 kohta on korvattu asetuksen (EY) N:o 1008/2008 19 artiklan 2 kohdalla, joka on liikenteenjakamissääntöjen laatimisen (ja komission arvioinnin) nykyinen oikeusperusta. Näin ollen etusijaa voidaan mukauttaa asetuksen (EY) N:o 1008/2008 19 artiklan 2 kohdan mukaisen liikenteen jakamisen yhteydessä, jos mukauttaminen rajoittuu siihen, mikä on ehdottoman välttämätöntä liikenteenjakamissääntöjen tavoitteen saavuttamiseksi.
(3)

Sopimuspuolten kokouksen on määrä hyväksyä 15–22 päivänä helmikuuta 2020 pidettävässä kolmannessatoista istunnossaan tällaisia muutoksia. Yleissopimuksen sihteeristö on ilmoittanut yleissopimuksen sopimuspuolille, että kaikista muutosehdotuksista on ilmoitettava yleissopimuksen XI artiklan 3 kohdan mukaisesti viimeistään 19 päivänä syyskuuta 2019. Unioni voi yleissopimuksen sopimuspuolena tehdä tällaisia ehdotuksia.
(6)

On aiheellista vahvistaa kanta, joka otetaan unionin puolesta CECAF:n kokouksissa vuosina 2019–2023 silloin, kun CECAF:n on määrä antaa sitomattomia säädöksiä, jotka voivat vaikuttaa ratkaisevasti unionin oikeuden sisältöön. Suurinta osaa neuvoston päätöksistä, joissa vahvistetaan unionin kanta alueellisissa kalastuksenhoitojärjestöissä, joissa unioni on jäsenenä, on määrä tarkistaa ennen alueellisten kalastuksenhoitojärjestöjen vuoden 2024 vuosikokouksia. Jotta voidaan parantaa unionin kantojen yhdenmukaisuutta kaikissa alueellisissa kalastuksenhoitojärjestöissä ja alueellisissa kalastuselimissä sekä helpottaa tarkistamisprosessia, tätä päätöstä olisi tarkistettava ennen CECAF:n vuoden 2024 istuntoa.
ex ex 0210 1991 ex ex 1602 4910

Sianniska, ilmakuivattu, maustettu tai maustamaton, kokonaisena, palana tai ohuina viipaleina (”Coppa”)
(6)

On aiheellista vahvistaa kanta, joka otetaan unionin puolesta WECAFC:n kokouksissa vuosina 2019–2023 silloin, kun WECAFC:n on määrä antaa sitomattomia säädöksiä, jotka voivat vaikuttaa ratkaisevasti unionin oikeuden sisältöön. Suurinta osaa neuvoston päätöksistä, joissa vahvistetaan unionin kanta alueellisissa kalastuksenhoitojärjestöissä, joissa unioni on jäsenenä, on määrä tarkistaa ennen alueellisten kalastuksenhoitojärjestöjen vuoden 2024 istuntoja. Jotta voidaan parantaa unionin kantojen yhdenmukaisuutta kaikissa alueellisissa kalastuksenhoitojärjestöissä ja alueellisissa kalastuselimissä sekä helpottaa tarkistamisprosessia, tätä päätöstä olisi tarkistettava ennen WECAFC:n vuoden 2024 istuntoa.
(2)

Ehdotetun kansalaisaloitteen tavoitteet kuvataan seuraavasti: ”EU:n on mukautettava Pariisin ilmastosopimuksen mukaisia tavoitteitaan kasvihuonekaasupäästöjen vähentämiseksi 80 prosenttia vuoteen 2030 mennessä ja hiilineutraaliuden saavuttamiseksi vuoteen 2035 mennessä sekä mukautettava EU:n ilmastolainsäädäntöä vastaavasti. EU:n hiilidioksidipäästöjen rajaveromekanismi (Border Carbon Adjustment) on pantava täytäntöön. Vapaakauppasopimuksia ei saa allekirjoittaa niiden kumppanimaiden kanssa, joiden toiminta johtaa Climate Action Tracker -seurantatietojen mukaan 1,5 celsiusasteen ylittymiseen. EU:n on laadittava maksuttomia oppimateriaaleja kaikille jäsenvaltioille ilmastonmuutoksen vaikutuksista.”
(1)

Ehdotetun kansalaisaloitteen ”Pelastakaa mehiläiset ja maanviljelijät! Maatalous mehiläisille suotuisaksi terveen ympäristön puolesta” (”Save bees and farmers! Towards a bee-friendly agriculture for a healthy environment”) aihe liittyy seuraavaan: ”Kehotamme komissiota ehdottamaan mehiläisten ja ihmisten terveyden suojelemiseksi säädöksiä, joilla luovutaan synteettisistä torjunta-aineista vuoteen 2035 mennessä, palautetaan biologinen monimuotoisuus ja tuetaan maanviljelijöitä siirtymävaiheessa”.
(1)

Ehdotetun kansalaisaloitteen ”Pysäytetään korruptio Euroopassa sen alkulähteellä katkaisemalla tietyn määräajan jälkeen rahoitus mailta, joissa on tehoton oikeuslaitos” (”Stop corruption in Europe at its root, by cutting off funds to countries with inefficient judiciary after deadline”) aihe kuvataan seuraavasti: ”Asetetaan uusille jäsenmaille liittymispäivästä laskettava 10 vuoden ehdoton määräaika, jonka jälkeen niille suoritettavat rakenne- ja koheesiorahastojen varojen maksut keskeytetään automaattisesti siihen asti kunnes näiden maiden oikeuslaitoksen seurantamekanismi poistetaan.”
(227)

Komissio on samaa mieltä siitä, että terveyden näkökulmasta on pätevä tavoite keskittää vero verovelvollisten osalta suuriin yrityksiin ja jättää verotuksen ulkopuolelle hyvin pienet yritykset, joiden verotettavien elintarvikkeiden vuosimyynti on enintään 50 000 Tanskan kruunua. Vaikka olisi ollut ajateltavissa, että veroa olisi sovellettu myös niihin verovelvollisiin, joiden myynti on enintään 50 000 Tanskan kruunua (alle raja-arvon), veron vaikuttavuuden ja hallinnollisen tehokkuuden näkökulmasta on perusteltua rajoittaa verovelvolliset raja-arvon ylittäviin yrityksiin. Tällä tavoin ensisijaisten ja muiden lähteiden välinen hintaero kasvaa vielä enemmän ja tämä tehostaa väestön ohjaamista luopumaan ensisijaisten lähteiden kulutuksesta juuri sen vuoksi, että niillä on kielteisiä terveysvaikutuksia.
15.

Suhtaudumme myönteisesti IMOn antamaan uuteen lausuntoon ”Evaluation and harmonization of rules and guidance on the discharge of liquid effluents from EGCS into waters, including conditions and areas” (poistovesien tyhjentämistä pakokaasujen puhdistusjärjestelmistä vesiin koskevien sääntöjen ja ohjeiden arviointi ja yhdenmukaistaminen, edellytykset ja alueet mukaan luettuina). Se on tärkeä väline, jotta voidaan ymmärtää paremmin kaasunpesulaitteista / pakokaasujen puhdistusjärjestelmistä meriympäristöön tyhjennettyjen pesuvesien vaikutuksia.
(1)

Euroopan parlamentin ja neuvoston asetuksella (EY) N:o 765/2008 (2) ja Euroopan parlamentin ja neuvoston päätöksellä N:o 768/2008/EY (3) koottiin niin sanottuun uuteen lainsäädäntökehykseen kaikki ne osatekijät, joita tarvitaan teollisuustuotteiden turvallisuutta ja vaatimustenmukaisuutta edistävän kattavan sääntelykehyksen toiminnan tehokkuuden ja sisämarkkinoiden moitteettoman toiminnan varmistamiseksi. Yksi uuden lainsäädäntökehyksen päätavoitteista oli varmistaa, että tuotteiden vaatimustenmukaisuuden arviointi toteutetaan unionissa varmasti ja luotettavasti. Asetuksella (EY) N:o 765/2008 luotiin oikeusperusta akkreditointia ja markkinavalvontaa varten. Päätöksellä N:o 768/2008/EY vahvistettiin unionin yhdenmukaistamislainsäädännössä käytettävät tekniset elementit ja etenkin vaatimustenmukaisuuden arviointielinten nimeämisperusteet sekä vaatimustenmukaisuuden arviointimenettelyt ja niiden käyttöä koskevat säännöt. Päätöksessä N:o 768/2008/EY edellytetään, että tuotteiden kaupan pitämisen ehtojen yhdenmukaistamista koskevassa unionin lainsäädännössä on mahdollisimman pitkälle käytettävä kyseisen päätöksen liitteessä I vahvistettuja viitesäännöksiä.
(1)

Neuvosto antoi 21 päivänä tammikuuta 2019 päätelmät, joissa se tuomitsi jyrkästi lehdistön ja kansalaisyhteiskunnan sortamisen sekä terrorismin vastaisten lakien käytön toisinajattelijoiden näkemysten tukahduttamiseksi Nicaraguassa. Neuvostopainotti, että huhtikuusta 2018 lähtien turvallisuusjoukot ja hallitusta tukevat aseelliset ryhmät ovat tukahduttaneet raa'asti mielenosoituksia, mikä on johtanut satoihin ihmishenkien menetyksiin ja loukkaantumisiin sekä satojen kansalaisten pidättämiseen. Vangitsemis- ja oikeusmenettelyissä on ilmennyt laajalti lainvastaisuutta ja mielivaltaisuutta. Neuvosto muistutti, että on varmistettava, että kaikkiin huhtikuun 2018 jälkeen tehtyihin rikoksiin syyllistyneet saatetaan niistä vastuuseen riippumatta siitä, keitä tekijät ovat. Se kehotti Nicaraguan hallitusta aloittamaan uudelleen merkityksellisen ja tulospainotteisen kansallisen vuoropuhelun sekä hyväksymään vaaliuudistukset.
Vastustetaan suvun sisällyttämistä liitteeseen I, mutta kannatetaan lajien C. erdeleni, C. karu, ja C. tennenti sisällyttämistä liitteeseen I sekä lajien C. stoddartii ja C. aspera sisällyttämistä liitteeseen II.

Biologiset perusteet sisällyttämiselle liitteeseen I täyttyvät (suvun viidestä lajista) seuraavien kolmen lajin osalta: C. karu, C. erdeleni ja C. tennentii. Liite II vaikuttaa asianmukaisemmalta C. aspera ja C. stoddartii -lajeille.

Jos ehdottaja esittää lisätietoja ehdotetusta luetteloinnista, unioni tutkii niitä paikan päällä.
(6)

Irlantiin on tehty arviointikäynti, ja Alankomaiden ja Portugalin arviointiryhmä on laatinut arviointikäynnistä raportin, joka on toimitettu asiaa käsittelevälle neuvoston työryhmälle.
(5)

Sähköinen viestintä tarjoaa sopivan keinon, jolla sähköisten terveyspalvelujen verkostoon osallistuvat jäsenvaltiot voivat vaihtaa tietoja nopeasti ja luotettavasti. Alalla on tapahtunut merkittävää kehitystä. Kehityksestä mainittakoon erityisesti rajatylittäviä sähköisten terveyspalvelujen tietopalveluita tukeva sähköisten terveyspalvelujen digitaalinen palveluinfrastruktuuri, jolla on tarkoitus helpottaa eurooppalaisten sähköisten terveyspalvelujen järjestelmien yhteentoimivuutta. Palveluinfrastruktuuri on tietotekninen väline, jolla vaihdetaan terveystietoja Verkkojen Eurooppa -välineen (5) kautta, ja sen ovat kehittäneet ne jäsenvaltiot, jotka päättivät syventää yhteistyötään tällä alalla komission tuella. Tämä kehitys olisi otettava huomioon tässä päätöksessä. Kuten 25 päivänä huhtikuuta 2018 annetussa komission tiedonannossa ”terveys- ja hoitoalan digitaalimurroksen edellytyksistä digitaalisilla sisämarkkinoilla: kansalaisten voimaannuttaminen ja terveemmän yhteiskunnan rakentaminen” (6) korostettiin, olisi lisäksi täsmennettävä osallistuvien jäsenvaltioiden ja komission roolit suhteessa rajatylittäviä sähköisten terveyspalvelujen tietopalveluita tukevaan sähköisten terveyspalvelujen digitaaliseen palveluinfrastruktuuriin.
(4)

Ennen kolmansien maiden toteamista LIS-asetuksen 31 artiklan mukaisiksi yhteistyöhön osallistumattomiksi maiksi komission on ensin ilmoitettava kolmansille maille mainitun asetuksen 32 artiklan mukaisesti siitä mahdollisuudesta, että ne todetaan yhteistyöhön osallistumattomiksi kolmansiksi maiksi. Tällainen ilmoitus on luonteeltaan alustava. Ilmoituksen on perustuttava LIS-asetuksen 31 artiklassa säädettyihin arviointiperusteisiin. Komission olisi otettava huomioon asianomaisten kolmansien maiden suhteen myös kaikki LIS-asetuksen 32 artiklassa säädetyt toimenpiteet. Komission on liitettävä ilmoitukseen erityisesti tiedot tällaisen toteamisen perusteena olevista olennaisista tosiseikoista ja huomioista sekä kyseisten maiden mahdollisuudesta vastata ja esittää todisteita toteamisen kiistämiseksi tai, tapauksen mukaan, tilanteen parantamiseksi laaditusta toimintasuunnitelmasta ja tilanteen korjaamiseksi toteutetuista toimenpiteistä. Komission on annettava asianomaisille kolmansille maille riittävästi aikaa vastata ilmoitukseen sekä kohtuullinen aika tilanteen korjaamiseen.
3 artikla

Tietosuojavastaavan nimittäminen

2. Asetuksen 43 artiklan 3 kohdassa mainittujen vaatimusten lisäksi tietosuojavastaavalla on oltava hyvä perehtyneisyys EUH:n yksiköihin, niiden rakenteeseen, tietojärjestelmiin sekä hallinnollisiin sääntöihin ja menettelyihin. Tietosuojavastaavalla on oltava asiantuntemusta tietosuojasta ja hyvä arvostelukyky ja hänen on osattava asennoitua puolueettomasti henkilöstösääntöjen mukaisesti.
(8)

Yhdistyneen kuningaskunnan hallitus on antanut tarvittavat lakiesitykset, jotta erosopimus voidaan ratifioida. Euroopan unionin neuvosto hyväksyi 21 päivänä lokakuuta 2019 luonnoksen neuvoston päätökseksi erosopimuksen tekemisestä ja toimitti sen Euroopan parlamentille sen hyväksynnän saamiseksi. Unioni ja Yhdistynyt kuningaskunta eivät ole vielä saaneet päätökseen erosopimuksen ratifioimiseksi tarvittavia sisäisiä menettelyjään. Yhdistyneessä kuningaskunnassa on käynnissä keskustelu ratifiointikysymyksen ratkaisemisesta, ja Yhdistyneen kuningaskunnan pääministeri on puoltanut parlamenttivaalien järjestämistä.
(4)

Unionilla on yksinomainen toimivalta Geneven asiakirjan kattamilla aloilla. Tämä vahvistettiin unionin tuomioistuimen 25 päivänä lokakuuta 2017 asiassa C-389/15 (1) antamassa tuomiossa, jossa täsmennettiin, että Lissabonin sopimuksen tarkistusluonnoksen, joka on sittemmin hyväksytty Geneven asiakirjana, ensisijaisena tarkoituksena on helpottaa ja säännellä unionin ja Lissabonin sopimukseen kuuluvien kolmansien valtioiden välistä kauppaa, ja että se on omiaan vaikuttamaan suoraan ja välittömästi tähän kauppaan. Näin ollen Geneven asiakirjaa koskevat neuvottelut kuuluivat unionin yksinomaiseen toimivaltaan SEUT 3 artiklan 1 kohdan e alakohdan mukaisesti koska ne liittyivät SEUT 207 artiklan 1 kohdassa tarkoitetun yhteisen kauppapolitiikan alaan etenkin teollis- ja tekijänoikeuksien kaupallisten näkökohtien osalta.
(4)

Euroopan parlamentin ja neuvoston asetus (EU) 2018/1726 (4), jolla kumottiin asetus (EU) N:o 1077/2011, hyväksyttiin 14 päivänä marraskuuta 2018. Asetuksella (EU) 2018/1726 perustetaan vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin virasto (eu-LISA), jäljempänä ’virasto’, joka korvaa asetuksella (EU) N:o 1077/2011 perustetun viraston ja on sen seuraaja. Asetuksen (EU) 2018/1726 mukaisesti viittauksia kumottuun asetukseen (EU) N:o 1077/2011 pidetään viittauksina asetukseen (EU) 2018/1726 kyseisen asetuksen liitteessä olevan vastaavuustaulukon mukaisesti.
1 artikla

Varantovelvoitteen ylittävistä talletuksista maksettavat korot

1. Euroopan keskuspankin asetuksen (EY) N:o 1745/2003 (EKP/2003/9) (3) 2 artiklan soveltamisalaan kuuluvien laitosten varantotalletuksista, jotka ylittävät asetuksen (EY) N:o 2531/98 (4) ja asetuksen (EY) 1745/2003 (EKP/2003/9) mukaiset vähimmäisvarannot (jäljempänä ’varantovelvoitteen ylittävät talletukset’), maksettava korko on nolla prosenttia tai talletusmahdollisuuden korko, sen mukaan kumpi on alhaisempi.
(5)

Päätösten tarkoituksena on varmistaa jatkuva johdonmukaisuus liikennettä koskevien unionin sääntöjen kanssa, erityisesti Euroopan parlamentin ja neuvoston asetuksen (EY) N:o 549/2004 (2) ja täytäntöönpanoasetuksen (EU) 2019/317 kanssa. Sen vuoksi on aiheellista tukea päätösten hyväksymistä.
(9)

Edellä mainittu poraustoiminta on vastoin Kyproksen tasavallan suvereniteettia ja suvereniteettioikeuksia sekä lainkäyttövaltaa sen aluemerellä, talousvyöhykkeellä ja mannerjalustalla, ja kun tällaista toimintaa harjoitetaan alueilla, joilla talousvyöhykkeen ja mannerjalustan rajoja ei ole määritetty kansainvälisen oikeuden mukaisesti sellaisen valtion kanssa, jolla on vastakkainen rannikko, toiminta vaarantaa rajojen määrittämistä koskevan sopimuksen aikaansaamisen tai vaikeuttaa sitä. Tällainen toiminta on vastoin Yhdistyneiden Kansakuntien peruskirjan periaatteita, mukaan lukien riitojen rauhanomaista ratkaisemista, ja se muodostaa uhan unionin edulle ja turvallisuudelle.
2 artikla

Direktiivin 1999/31/EY 5 a artiklan mukaisesti kaatopaikalle sijoitetuksi ilmoitetun yhdyskuntajätteen laskeminen

1. Kaatopaikalle sijoitetuksi ilmoitetun yhdyskuntajätteen määrään on sisällytettävä kaikki direktiivin 1999/31/EY 5 a artiklan 1 kohdan b ja c alakohdassa tarkoitettu yhdyskuntajäte, joka sijoitetaan kaatopaikoille; tämä koskee myös tapauksia, joissa käsitellyn yhdyskuntajätteen sijoittamisella kaatopaikoille varmistetaan direktiivin 1999/31/EY liitteessä I olevan 5 kohdan noudattaminen.

2. Silloin, kun yhdyskuntajätettä siirretään toiseen jäsenvaltioon tai viedään unionista kolmanteen maahan kierrätystä tai muuta hyödyntämistä varten asetuksen (EY) N:o 1013/2006 mukaisesti, on direktiivin 1999/31/EY 5 a artiklan 1 kohdan b alakohdan soveltamiseksi sen jätteen määrä, joka syntyy ennen kierrätystä tai muuta hyödyntämistä tehdyistä käsittelytoimista ja joka sen jälkeen sijoitetaan kaatopaikalle tai toimitetaan polttamalla tapahtuvaan loppukäsittelyyn ja sijoitetaan myöhemmin kaatopaikalle määränpäänä olevassa maassa, sisällytettävä sen yhdyskuntajätteen määrään, jonka yhdyskuntajätteen kerännyt jäsenvaltio ilmoittaa sijoitetuksi kaatopaikalle.

3. Direktiivin 1999/31/EY 5 a artiklan 1 kohdan c alakohdan soveltamiseksi on sen yhdyskuntajätteen määrä, joka toimitetaan polttamalla tapahtuvaan loppukäsittelyyn ja sijoitetaan myöhemmin kaatopaikalle, vastattava sen yhdyskuntajätteen määrää, joka toimitetaan direktiivin 2008/98/EY liitteen I luokkaan D 10 kuuluviin polttolaitoksiin ja josta on sen jälkeen vähennetty yhdyskuntajätteestä peräisin olevat materiaalit, jotka myöhemmin hyödynnetään tällaisen polttamalla tapahtuvan loppukäsittelyn tuloksena syntyneestä jätteestä.

Määrästä vähennettävien materiaalien määrä on laskettava ottamalla huomioon yhdyskuntajätteen osuus kaikesta kyseiseen laitokseen tulevasta jätteestä ja tapauksen mukaan laitokseen tulevan muun jätteen kuin yhdyskuntajätteen koostumus.
(9)

Kiinan kansantasavallan valtiovarainministeriö ja Kiinan valtion arvopaperiviranomainen (China Securities Regulatory Commission, CSRC) ovat ne kaksi julkista valvontaelintä, joilla on toimivalta tutkia tilintarkastajien ja tilintarkastusyhteisöjen toimintaa Kiinan kansantasavallan tilinpitoa koskevan lainsäädännön, sertifioituja julkisia tilintarkastajia koskevan lainsäädännön sekä arvopaperilain mukaisesti. Valtiovarainministeriö on vastuussa toimilupien myöntämisestä kirjanpitoyrityksille, kirjanpitosääntöjen täytäntöönpanosta, tilintarkastusstandardien vahvistamisesta, kirjanpitoyrityksiä ja sertifioituja julkisia tilintarkastajia koskevien tarkastusten ja tutkimusten suorittamisesta ja sellaisten sääntelyä koskevien yhteistyösopimusten tekemisestä, jotka liittyvät sertifioitujen julkisten tilintarkastajien ammatin valvontaan. Valtioneuvoston alaisuudessa toimivan CSRC:n tehtävänä on valvoa arvopaperimarkkinoita ja panna täytäntöön arvopaperilaki. Sillä on valtuudet tarkastaa joko Shanghain tai Shenzhenin pörssilistalla olevia yhtiöitä sekä näitä pörssilistattuja yhtiöitä tarkastavia tilintarkastusyrityksiä. CSRC on viranomainen, joka vastaa näissä arvopaperipörsseissä liikkeeseen laskettujen arvopaperien valvonnasta ja hallinnoinnista. Valvontatehtäviensä ohella CSRC:llä on toimivalta hoitaa arvopapereita ja futuureja koskevia kansainvälisen yhteistyön asioita. CSRC:llä on toimivalta perustaa valvontayhteistyömekanismi muiden lainkäyttöalueiden vastaavien viranomaisten kanssa arvopaperimarkkinoiden rajat ylittävää valvontaa varten, mukaan lukien yhteistyö tarkastusta koskevissa asioissa.
15 artikla

Erilliseen tallennusvälineeseen tallennettuja RESTREINT UE/EU RESTRICTED -tietoja koskevat erityismenettelyt

1. Erillisten tallennusvälineiden käyttöä on valvottava ja siitä on pidettävä kirjaa. Ainoastaan komission antamien ja komission turvallisuusviranomaisen hyväksymällä tuotteella salattujen erillisten tallennusvälineiden käyttö on sallittua. Turvallisuusluokiteltujen tietojen siirrossa ei saa käyttää henkilökohtaisia erillisiä tallennusvälineitä tai esimerkiksi konferensseissa tai seminaareissa ilmaiseksi jaettavia tallennusvälineitä. Aina kun mahdollista olisi käytettävä Tempest-turvatoimilla suojattua erillistä tallennusvälinettä komission turvallisuusviranomaisen ohjeiden mukaisesti.

7. Erillisellä tallennusvälineellä olevat asiakirjat, joita ei enää tarvita tai jotka on siirretty asianmukaiseen viestintä- ja tietojärjestelmään, on siirrettävä turvallisesti tai poistettava käyttämällä hyväksyttyjä tuotteita tai menetelmiä. Erilliset tallennusvälineet on hävitettävä, jos niitä ei enää tarvita, ellei niitä säilytetä soveltuvissa lukituissa toimistokalusteissa. Hävityksen tai poistamisen yhteydessä on käytettävä menetelmää, joka on komission turvallisuussääntöjen mukainen. Erillisistä tallennusvälineistä tehdään inventaario ja niiden hävittäminen on kirjattava.
(6)

Näin ollen IPBC:n käyttöä valmisteryhmään 8 kuuluvissa biosidivalmisteissa koskevan hyväksynnän voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on aiheellista lykätä IPBC:n käyttöä valmisteryhmään 8 kuuluvissa biosidivalmisteissa koskevan hyväksynnän voimassaolon päättymispäivää siten, että hakemuksen tutkimiselle jää riittävästi aikaa. Ottaen huomioon määräajat, jotka on vahvistettu arvioinnista vastaavan toimivaltaisen viranomaisen arvioinnille ja kemikaaliviraston laatimalle ja toimittamalle lausunnolle, on aiheellista lykätä hyväksynnän voimassaolon päättymispäivää 31 päivään joulukuuta 2022.
(8)

CEN ja Cenelec ovat lisäksi laatineet seuraavat oikaisut: oikaisu EN 60529:1991/AC:2016-12 yhdenmukaistettuun standardiin EN 60529:1991 ja oikaisu EN 60529:1991/A2:2013/AC:2019-02 kotelointeja koskevaan yhdenmukaistettuun standardiin EN 60529:1991/A2:2013, joiden viitetiedot on julkaistu Euroopan unionin virallisessa lehdessä (5), oikaisut EN 60598-2-22:2014/AC:2016-05 ja EN 60598-2-22:2014/AC:2016-09 valaisimia ja niihin liittyviä laitteita koskevaan yhdenmukaistettuun standardiin EN 60598-2-22:2014, jonka viitetiedot on julkaistu Euroopan unionin virallisessa lehdessä (6), oikaisu EN 61008-1:2012/A1:2014/AC:2016-06 kotitalouksiin ja vastaavaan käyttöön tarkoitettuja vikavirtasuojakytkimiä ja vastaavia laitteita koskevaan yhdenmukaistettuun standardiin EN 61008-1:2012/A1, jonka viitetiedot on julkaistu Euroopan unionin virallisessa lehdessä (7), ja oikaisu EN 61851-23:2014/AC:2016-06 sähköajoneuvojen johdollisia latausjärjestelmiä koskevaan yhdenmukaistettuun standardiin 61851-23:2014, jonka viitetiedot on julkaistu Euroopan unionin virallisessa lehdessä (8). Kun otetaan huomioon, että näissä oikaisuissa tehdään teknisiä korjauksia ja että tarkoituksena on varmistaa sellaisten yhdenmukaistettujen standardien moitteeton ja johdonmukainen soveltaminen, joiden viitetiedot on jo aiemmin julkaistu, on aiheellista, että näiden yhdenmukaistettujen standardien viitetiedot julkaistaan yhdessä oikaisujen viitetietojen kanssa Euroopan unionin virallisessa lehdessä.
(1)

Yritys Lučební zá vody Draslovka a.s. Kolín, jäljempänä ’hakija’, on toimittanut Puolalle hakemuksen Tšekin tasavallan myöntämän luvan, joka koskee tehoainetta syaanivety sisältävää biosidivalmistetta, jäljempänä ’tuote’, vastavuoroisesta tunnustamisesta. Tšekki on myöntänyt luvan tuotteen ammattikäyttöön tietyillä aluetyypeillä kaasutuksessa puuta syöviä kovakuoriaisia vastaan (valmisteryhmä 8), rottia vastaan (valmisteryhmä 14) ja kovakuoriaisia, torakoita ja koiperhosia vastaan (valmisteryhmä 18). Tuote on seos, joka sisältää syaanivetyä (noin 98 prosenttia) ja stabilisaattoreita, ja se toimitetaan huokoiseen materiaaliin kokonaan imeytettynä kaasutiiviissä 1,5 kilogramman teräsastioissa tai nestemäisenä ruostumattomasta teräksestä valmistetuissa 27,5 kilogramman painesylintereissä. Syaanivety luokitellaan Euroopan parlamentin ja neuvoston asetuksen (EY) N:o 1272/2008 (2) mukaisesti seuraavasti: Välitön myrkyllisyys, kategoria 1, vaarakoodit H300, H310 ja H330 (tappavaa nieltynä, joutuessaan iholle tai hengitettynä) ja STOT RE 1, vaarakoodi H372 (vahingoittaa kilpirauhasta pitkäaikaisessa tai toistuvassa altistumisessa).